Til samtlige gruppe-1 forsikringsselskaber

8. september 2015

Ref. LIFA

J.nr. 560-0100

FINANSTILSYNET

Århusgade 110

2100 København Ø

Tlf. 33 55 82 82

Fax 33 55 82 00

CVR-nr. 10 59 81 84

finanstilsynet@ftnet.dk

www.finanstilsynet.dk

erhvervs- og vækstministeriet

# 

# Forberedende test af solvens II-indberetninger

Finanstilsynet ønsker at informere om de it-værktøjer, som er tilgængelige for selskaberne til at foretage test af næste års solvens II QRT-indberetninger.

## Tool for Undertakings

Selskaberne har nu mulighed for at lave test af solvens II-indberetningerne, da EIOPA har frigivet værktøjet Tool for Undertakings (T4U) i fuld solvens II-version den 28. august 2015.

T4U-værktøjet understøtter en fuld validering af solvens II-indberetningerne på samme måde, som indberetningssystemet FIONA kommer til at validere data. Der er i T4U-værktøjet mulighed for at indtaste data, få valideret indberetningen og genereret en indberetning i det XBRL-format, som EIOPA og Finanstilsynet kræver. T4U giver også mulighed for at foretage import/eksport af data fra Excel samt at indlæse en færdig XBRL-indberetning og få denne valideret. T4U er en pc-applikation og kan hentes på EIOPA’s hjemmeside via følgende link: <https://eiopa.europa.eu/regulation-supervision/insurance/tool-for-undertakings>

## Test af indberetninger i FIONA-systemet

Det er forventningen, at FIONA-systemet primo oktober 2015 vil være klar til at modtage solvens II testindberetninger. Selve proceduren for aflevering af solvens II-indberetningerne via enten manuel upload af fil eller via webservice til FIONA systemet, vil skulle foregå på samme måde, som de nuværende FSVS indberetninger.

Såfremt der er problemer med at uploade data til systemet, er der oprettet en FIONA servicedesk, som kan kontaktes på email: [fiona@nationalbanken.dk](mailto:fiona@nationalbanken.dk) eller telefon 33 63 68 14.

Eventuelle FIONA systemproblemer vil blive kommunikeret på FIONA Onlines startside, og der eksisterer endvidere et forum om XBRL på Nationalbankens extranet, som selskaberne kan tilmelde sig. I XBRL-forummet vil Nationalbanken lægge oplysninger om XBRL relaterede emner, f.eks. taksonomier.

Finanstilsynet forventer, at alle selskaber fra oktober 2015 vil benytte FIONA-systemet til at foretage test af solvens II-indberetningerne.

Finanstilsynet fortsætter processen omkring indberetninger med Forsikring & Pension. Processen kan følges på vores hjemmeside via følgende link: <https://www.finanstilsynet.dk/da/Temaer/Solvens>/

Forsikringsomradet/Solvens-II/Spoergsmaal-svar-om-solvens2.aspx

Med venlig hilsen

Per Plougmand Bærtelsen

Kontorchef